Aprèn a dissenyar i formular projectes europeus - Las Naves\nAprèn a dissenyar i formular projectes europeus\n06/06/2017 09:30-21/06/2017 17:00\nEl curs sobre formulació i disseny de projectes europeus organitzat per Las Naves a través d’Euroimpulse tindrà lloc entre el 6 i el 21 de juny. L’objectiu és preparar a persones que treballen en la indústria creativa en el disseny de projectes culturals, artístics i d’innovació social co-finançats per la Unió Europea.\nTens una idea de projecte artístic, cultural i/o d’innovació social? T’agradaria conèixer les oportunitats de finançament europeu?\nAquest curs de formació t’ensenyarà pas a pas com preparar una proposta reeixida amb socis europeus. Per al mateix ens recolzarem en la nostra aula virtual i en activitats participatives dissenyades per a adequar-se a la teua proposta. Oferirem també un mentoring personalitzat per a avaluar la viabilitat de la teua idea de projecte. Ens recolzarem amb la presència de persones expertes internacionals en projectes europeus (política cultural, consorci de socis, avaluació i comunicació).\n− Conèixer les polítiques europees en l’àmbit de la Cultura i de la Innovació Social i les principals línies de finançament existents.\n− Identificar idees de projectes europeus adequades amb les línies de treball de l’entitat.\n− Conèixer les diferents etapes de la preparació i formulació d’un projecte europeu.\n− Elaborar una estratègia de comunicació per a la teua institució i projecte europeu.\n− Distingir conceptes claus com difusió, explotació, impacte, comunicació en el context de diversos programes europeus (Europa Creativa, Horizon2020, Europa per als Ciutadans, Política de Cohesió, Erasmus+…).\n− Aprendre eines de comunicació per a la comunicació interna/el treball entre socis europeus i la promoció del teu projecte.\n− Avaluar activitats de comunicació.\nEUROPIMPULSE proposa un curs de formació sobre projectes europeus en què les persones que participen aprendran de manera pràctica els conceptes claus del cicle de vida d’un projecte europeu i diferents recursos d’interès a l’hora de treballar en aquest àmbit. Aquest curs de formació semi presencial proposa 2 tipus d’activitats:\n− Als matins: presentacions, exemples i intercanvis sobre els aspectes fonamentals del disseny de projecte (programes de finançament, elaboració de consorci, planificació de les activitats…) durant els quals els participants es familiaritzaran amb les diferents etapes del cicle de vida d’un projectes europeu en l’àmbit cultural;\n− A les vesprades: tallers pràctics basats en la metodologia “Learning by Doing” durant els quals els participants treballaran en la definició de les condicions de les seues pròpies idees de projectes: anàlisi de convocatòries, identificació d’objectius, cerca de socis, planificació d’activitats, elaboració de pressupost, definició d’estratègies de comunicació, etc.


Evidències curs 2020-2021 – Jordi Miravet\nHome / Archive Category: Evidències curs 2020-2021\nCategory Archives: Evidències curs 2020-2021\n8 noviembre, 2020 Jordi Miravet GarciaEvidències curs 2020-2021\nSi la teua intenció es trobar una activitat on treballar l’ortografia de la norma treballada d’una manera divertida i motivadora, sense dubte aquesta sessió serà una bomba, mai millor dit.\nSens dubte una de les activitats preferides de l’alumnat fins ara!\nProjecte Amics per correspondència\n24 octubre, 2020 Jordi Miravet GarciaEvidències curs 2020-2021\nAlguna vegada has tingut un amic o amiga de correspondència? Recordes obrir la bústia per si ell o ella t’havia tornat a escriure? Com el cor s’accelerava a l’esgarrar la carta, com buscaves un lloc íntim per a llegir-la, una i una altra vegada. Quanta màgia conté una carta escrita en paper, veritat?\n10 octubre, 2020 Jordi Miravet GarciaEvidències curs 2020-2021\nA MAUX cada xiquet té una pissarreta blanca «vileda» amb un rotulador «whiteboard». Em va impactar la primera vegada que ho vaig veure, pel pràctic que és, i després de veure les fundes de plàstic, vaig pensar que seria genial per a treballar qualsevol cosa.


Galeries d'imatges: fotografies i documents històrics - Sapiens.cat\nDia SÀPIENS a Terrassa\nEls informes secrets del 'Pla B' de Franco\nEls informes inèdits de Kubala i el Barça\nEls documents inèdits de la Guerra Civil\nEl VII Dia SÀPIENS a Sitges, en imatges\nCrònica visual de la festa de la nostra revista el passat 24 d'octubre de 2016.\nDocuments de l'operació 'Paperclip'\nAlguns dels 20.000 documents consultats per SÀPIENS als Arxius Nacionals dels EUA que demostren que agències estatunidenques com la CIA o la NASA van reclutar científics nazis.\nGaudí i l'Hospital de Sant Boi\nUna investigació desvela les grans similituds entre els jardins modernistes de Sant Boi i les principals obres de l'arquitecte català. Aquest recull de fotografies del parc Güell i dels jardins modern\nEl viatge del pare Bonaventura Ubach\nImatges del viatge que el pare Ubach va fer pels llocs on transcorre l'Antic Testament per resseguir els passos de Moisès i del poble d’Israel i els escenaris del Gènesi.\nEls documents i imatges inèdits del bisbe Irurita\nDues de les cartes que demostrarien que Irurita era viu més enllà de l'any 1936 i les fotografies del bisbe preses durant els quatre mesos que va estar amagat a casa del joier Antoni Tort.\nAquesta galeria mostra part d'un document inèdit localitzat per l'historiador Ramon Sarobe a l'Arxiu Històric de la Ciutat. Documenta la composició de la host que va sortir de Barcelona per derrotar l\nLa descoberta de restes romanes al Museu Marítim\nImatges de les restes del mausoleu romà localitzat al Museu Marítim de Barcelona\nUna selecció dels documents de l'arxiu del govern de Carles d'Àustria trobats per l'historiador Àngel Casals i SÀPIENS a l'Archivio di Stato di Napoli\nEls campaments de refugiats del Sàhara Occidental, avui\nImatges de la vida quotidiana als campaments de refugiats del Sàhara Occidental.\nLes tombes dels soldats de la batalla d'Himera\nImatges de les fosses comunes on es van soterrar els soldats morts a la batalla d'Himera, una contesa mítica que enfrontà a grecs i cartaginesos.\nLa retirada de l'Exèrcit republicà de la batalla de l'Ebre\nDocuments inèdits en què el cap de l'Exèrcit de l'Ebre, Juan Modesto Guilloto, explica al cap de Govern, Juan Negrín, els detalls de la retirada de l'exèrcit republicà de la batalla de l'Ebre.\nL'expedient policial i l'afusellament de Lluís Companys\nL'expedient policial de Companys arxivat a França i l'informe sobre el Consell de Guerra i l'afusellament del president.\nDocuments relacionats amb el comissari Creix\nUna selecció de la correspondència i informes d'Antonio Juan Creix.\nEls documents de l'aventura nuclear franquista\nCartes i informes que confirmen que, durant la dictadura, el franquisme va desenvolupar tecnologia nuclear amb finalitats potencialment militars.\nEl 'Boletín de Información Secreto' franquista\nUn dels butlletins d'informació secrets descoberts pel CEHI. Aquests informes de l'Estat Major franquista mostren no només que els militars espanyols tenien una extensa xarxa d'informadors sinó també


Primera edició de la convocatòria de cursos tutoritzats en línia de l'INTEF\nEl Ministeri d'Educació i Formació Professional oferta la 1a edició de la convocatòria de cursos tutoritzats en línia de l'INTEF. El termini d'inscripció començà dia 10 de febrer i finalitzarà dia 1 de març (ambdós inclosos).\nS'oferten 17 cursos, tots ells adreçats al professorat que imparteix ensenyaments regulats per la Llei d'Educació o que desenvolupi les seves funcions als Programes d'Acció Educativa a l'Exterior. S'ha posat especial esment a la promoció de la inclusió educativa i al suport en l'ús d'entorns i eines digitals. Per a reforçar aquesta darrera línia, s'ha incorporat un nou curs sobre l'ús de laboratoris virtuals.\nPot ampliar-se la informació i accedir a la Seu Electrònia a través de la pàgina web del Ministeri d'Educació i Formació Professional (enllaçat a continuació). Si hi hagués alguna incidència, pot enviar-se un missatge a formacionenred@educacion.gob.es.\n1. Ciutadania i Identitat Digital\n2. Disseny Universal d'Aprenentatge\n3. El Tutor en Xarxa\n4. Escriptura Creativa: de la Teoria a la Pràctica a l'Aula\n5. Lideratge Pedagògic per l'Èxit Educatiu de tot l'alumnat\n6. Pensament Computacional a l'Aula amb Scratch\n7. Projecta eTwinning (nivell inicial)\n8. Treball Cooperatiu\n9. Biblioteques Escolars i ús d'AbiesWeb\n10. Creació de Recursos Educatius Oberts (REA) per a l'Ensenyament\n11. Disseny d'experiències d'Aprenentatge per a l'Educació a Distància\n12. Disseny i utilització de REA en Educació Infantil i Primària\n13. Docència a distància\n14. El Desenvolupament de la Funció Directiva\n15. Avaluació dels Aprenentatges en la Modalitat d'Educació a Distància\n16. Laboratoris Virtuals\n17. Mètode ABN: Càlcul Obert Basat en Nombres en Educació Infantil i Primària\nCartell jpg - 5966Kb


Generalitat detecta 17 casos més de Covid-19 a Bétera des del passat divendres dins el total de casos registrat des de l’inici de la pandèmia – BÉTERA – toda la información del Bétera, Valencia\nGeneralitat detecta 17 casos més…\nHui dimarts, 17 d’agost, oferim les dades actualitzades de la Generalitat Valenciana de Covid-19 registrades en cada municipi de la comarca del Camp de Túria, a data del diumenge 15 d’agost, emeses aquest mateix divendres, 13 d’agost. A les dades es pot accedir a través del següent enllaç: http://coronavirus.san.gva.es/es/estadisticas.\nBétera: 72 casos en els últims 14 dies. En total des de l’inici de la pandèmia: 2.760 (17 casos nous des de l’actualització publicada el passat divendres). Total defuncions: 41 (les mateixes).\nBenaguasil: 64 casos en els últims 14 dies. En total des de l’inici de la pandèmia: 967 (12 nous casos des de l’actualització publicada el passat divendres). Total defuncions: 9 (les mateixes).\nBenissanó: 6 casos en els últims 14 dies. En total des d’inici: 225 (2 nous casos des de l’actualització publicada el passat divendres). Total defuncions: 1 (les mateixes).\nDomenyo: 4 casos en els últims 14 dies. En total des de l’inici de la pandèmia: 26 (3 nous casos des de l’actualització publicada el passat divendres). Total defuncions: 1 (les mateixes).\nGátova: 0 casos en els últims 14 dies. En total des de l’inici de la pandèmia: 11 (les mateixes).Total defuncions: 1 (les mateixes).\nLa Pobla de Vallbona: 57\ncas en els últims 14 dies. En total des de l’inici de la pandèmia: 2157 (10 nous casos des de l’actualització publicada el passat divendres). Total defuncions: 25 (les mateixes).\nL’Eliana: 83 casos en els últims 14 dies. En total des de l’inici de la pandèmia: 2.077 (15 nous casos des de l’actualització publicada el passat divendres). Total defuncions: 33 (les mateixes).\nLlíria: 78 casos en els últims 14 dies. En total des de l’inici de la pandèmia: 2.238 ( 17 nous casos des de l’actualització publicada el passat divendres). Total defuncions: 44 (les mateixes).\nLoriguilla: 4 casos en els últims 14 dies. En total des de l’inici de la pandèmia: 83 (1 nou cas més des de l’actualització del passat divendres). Total defuncions: 2 (les mateixes).\nMarines: 4 casos en els últims 14 dies. En total des de l’inici de la pandèmia: 81 (1 nou cas des de l’actualització del passat divendres). Total defuncions: 0.\nNàquera: 12 casos en els últims 14 dies. En total des de l’inici de la pandèmia: 229 (les mateixes). Total defuncions: 0.\nOlocau: 3 cas en els últims 14 dies. En total des de l’inici de la pandèmia: 45 (les mateixes). Total defuncions: 1 (les mateixes).\nRiba-roja de Túria: 52 casos en els últims 14 dies. En total des de l’inici de la pandèmia: 1.732 (11 nous casos des de l’actualització publicada el passat divendres). Total defuncions: 29 (1 més des de l’actualització del passat divendres).\nSant Antoni de Benaixeve: 10 casos en els últims 14 dies. En total des de l’inici de la pandèmia: 437 (2 casos més des de l’actualització publicada el passat divendres). Total defuncions: 21 (les mateixes).\nSerra: 3 casos en els últims 14 dies. En total des de l’inici de la pandèmia: 105 (1 nou cas des de l’actualització publicada el passat divendres). Total defuncions: 1 (les mateixes).\nVilamarxant: 30 casos en els últims 14 dies. En total des de l’inici de la pandèmia: 700 (1 nou caso des de l’actualització publicada el passat divendres). Total defuncions: 7 (les mateixes).


Resultats i cròniques 16, 17 de Novembre - CBFC\nHome / General / Resultats i cròniques 16, 17 de Novembre\nResultats i cròniques 16, 17 de Novembre\nVa ser un partit amb una cert sabor agre dolç. Van començar l’encontre amb una gran concentració. A pesar d’haver passat una setmana amb jugadores lesionades i malaltes, les nostres jugadores conscients de la importància del partit van sortir molt serioses i disposades a donar-ho tot. Van tenir un començament de partit amb un joc molt fluid amb una bona combinació entre les jugadores interiors i exterior. La pilota circulava molt bé trobant molt bones posicions de llançament. La defensa va ser gaire bé impecable amb moltes rotacions i ajudes. Es dominava tant el rebot ofensiu com defensiu. Es va aconseguir arribar a una diferència de 10 punts. Però el Draft sense donar per perdut en cap moment el partit, van intensificar la seva defensa i les nostres jugadores van tenir uns minuts de desconcert aconseguint les visitants capgirar el partit. És un llàstima de resultat perquè dels 40 minuts vam aconseguir controlar el partit 35’ però vam tenir una davallada en el pitjor moment i sense temps per tornar a ficar-nos en el partit. Toca seguir treballant\nPartit en el que tan sols hem pogut donar la cara els primers 5 minuts el partit. Després, la superioritat física, tècnica i tàctica d l’equip d les liles ens ha destrossat. Si això hi afegim un gran encert de 3 i una baixada d braços de les nostres el resultat és el que ha quedat. Caldrà seguir treballant per quan el rival sigui bastant més accessible.\nHem treballat des del primer minut fins l’últim amb un nivell defensiu molt alt. Aquest fet ens ha ajudat a l’hora d’atacar la zona del St Nicolau amb transicions ràpides. Seguim millorant cada dia i aquesta es la veritable victòria de l’equip!\nPartit molt emocionant amb alternances en el marcador. La veritat és que la victòria podia haver estat per a qualsevol dels dos equips. Malauradament per nosaltres, al final es va decantar per l’equip local. Les nostres jugadores van fer un partit molt seriós tant en defensa com en atac, parant a les seves millors jugadores. Totes les jugadores van jugar un paper molt important, ja que en defensa havia constants rotacions provocades pels dos contra un que es realitzaven, però podríem destacar a l’Anna Homs i a la Irene que van estar molt encertades en l’1×1 i pel que fa a l’atac igualment destacar el joc en equip que donava opcions tant a les jugadores exteriors com interior, però voldríem destacar en aquesta última posició a la Sara i en la direcció i llançament a l’Aina que va fer una bona direcció d’equip. Un llàstima i una derrota en un partit d’una gran qualitat.\nPartit molt complet de les nostres, amb un gran encert en el tir exterior a la primera meitat i una defensa de la sortida de la pilota molt intensa a la segona part, que ens porta a la màxima anotació de la temporada i a la primera posició de la classificació! Ara a seguir treballant per mantenir el bon ritme que havíem perdut les últimes jornades.\nPartit entretingut i d’alta anotació. En atac hem jugat buscant combinar i és una alegria constatar que comencem a jugar amb conceptes que treballem dia a dia als entrenaments. En defensa està clar que hem de millorar, tant en el joc col·lectiu com amb la implicació personal de cada jugadora en el rol defensiu. Seguim imbatudes i és un passet més cap al primer objectiu de l’any, classificar-nos per A1. Seguim!!\nDesprés de caure dijous en partit ajornat, a la pista del Cornella en un molt mal partit, el partit jugat a l’Hospitalet davant el segon classificat i la millor defensa del grup, es va jugar un partit molt seriós, amb una molt bona defensa amb forta implicació i intensitat de totes les jugadores. En atac, es va aconseguir superar la forta pressió de les jugadores locals i un bon encert en atac, va permetre la millor anotació de la temporada.\nMarcador que no reflecteix gens el que va ser el partit. 1r quart 13-21, acceptable en defensa però millorable en atac, seguim fallant sota cistella. Gran segon quart, impecable en defensa, que ens fica al partit (13-7) i acabem la mitja part -2 i amb clares opcions de lluitar el partit. 3r quart -6, seguim en el partit però sembla que elles comencen a entonar-se en atac, i així va ser a l’últim quart, 15-24, amb un parcial inicial de 12-0 en contra on elles ho fiquen pràcticament tot i nosaltres deixem de jugar en atac, deixem d’atrevir-nos a entrar a cistella, en definitiva aquí es va acabar el partit. Situació de -20 i acabem maquillant el resultat a -17 a base de remar. Tot i així, la dinàmica es bona i la sensació és que podem competir i donar guerra als equips de dalt. A seguir.\nL’infantil B perd per 3 punts davant del Recanvis Mollet Gaudí aquest dissabte en el partit disputat al pavelló Guiera. Al primer quart el joc va estar bastant igualat en quant al moviment del pilota, però el Mollet molt més encertat en el tir es va avançar en el marcador 10 a 15.\nAl segon quart les verdes van aconseguir el seu millor resultat de 16 a 9. Una bona coordinació en la defensa i els ràpids contraatacs van permetre arribar a la mitja part 26 a 24.\nEl tercer quart del joc va continuar en la mateixa línia, contenint els atacs de l’equip contrari, vam arribar al darrer quart amb un resultat 40 a 35.\nDurant els primers 4 minuts del darrer quart vam aconseguir augmentar la diferència fins a 10 punts. Però a falta de 5 minuts pel final del partit, l’entrenador del Mollet va realitzar canvis de vàries jugadores que van entrar amb molta intensitat i en pocs minuts van igualar el marcador fins a una diferència de 3 punts. A només dos minuts del final del partit no vam ser capaços de reaccionar i el partit es va perdre en el darrer minut per 54 a 57.\nAquest és un bon resultat, tenint en compte l’evolució de l’equip i que competien amb les segones classificades de la fase.\nUn partit complicat per les jugadores del mini A. Aquesta setmana no van estar encertades, van començar el partit molt insegures i amb errors defensius traduïts en un marcador de 14-5 en contra. Amb un 0-7 al segon quart, es van posar de nou al partit, però resultava difícil atacar amb fluïdesa. Les locals van plantejar una molt bona defensa, i van destacar amb accions ofensives individuals de gran qualitat. Les noies de la Marina van a aconseguir controlar el partit arribant a l’ últim quart amb un marcador molt ajustat. Entrant a l’últim minut amb un empat, un rebot defensiu i una bona sortida en contraatac finalitzada amb una entrada, ens va donar finalment la victòria. Cal felicitar a les noies de Terrassa per la seva lluita i bon joc.\nI les nostres mini, a seguir treballant com fins ara.\nPartit contra el primer classificat on destaquem la lluita de les nostres jugadores fins a l’últim minut a pesar del marcador.\nEl partit més divertit fins ara, els dos equips al mateix nivell i tot el partit igualat. En la alta anotació es nota que tant la Salle com nosaltres hem millorat moltíssim des del partit d’anada que vam jugar a casa.\nNext Story → Resultats i cròniques 23 i 24 de Novembre


Monster Hunter Portable 3rd (Versió HD!) – ALERTAJOCS\n22 Mai 2011 redacció\nMonster Hunter Portable 3rd (Versió HD!)\nCapcom presenta el vídeo de “Monster Hunter Portable 3rd HD“, la versió en alta definició per a PlayStation 3. Aquesta aventura d’acció en tercera persona pertany a una de les sagues més desitjades per al públic japonès, i cada any que passa, també per al públic occidental. Aquesta versió ens permetrà traspassar les nostres dades de la versió PSP a la nova de PS3 i poder continuar allí la nostra aventura. Us deixem amb el vídeo que compara les dues versions. Continuarem informant:\nPrevious Anarchy Reigns (noves imatges)\nNext Wii Play Motion (primer tràiler)\nalbertB ha dit:\n23 Mai 2011 a les 12:40\nM’encanta la idea de tenir grans jocs de PSP remasteritzats en HD per a la play3. jo no he tingut mai cap portàtil perque no l’aprofitaria prou, i ara serà l’oportunitat de provar aquesta jocs que sempre s’han escapat del meu abast. genial!


Solid Engineering participa en una auditoria sobre les titulacions impartides en la ETSEIB | BETWEEN Technology\nSolid Engineering participa en una auditoria sobre les titulacions impartides en la ETSEIB\nSolid Engineering va participar el passat 15 de Abril en l’auditoria externa de qualitat que l’Agència per la Qualitat del Sistema Universitari (AQU) està portant a terme en la Escola Tècnica Superior d’Enginyeria de Barcelona (ETSEIB). L’objectiu d’aquest tipus d’auditories és garantitzar la màxima qualitat en la formació en els centres d’estudis.\nL’empresa va estar present en qualitat de companyia ocupadora de diferents titulats i titulades del centre d’estudis. Durant l’event es van entrevistar tant a alumnes com a graduats, professors i ocupadors, per a que cada un pugui aportar la seva visió i contrastar les avantatges e inconvenients de l’actual formació.\nCom empresa ocupadora, Solid Engineering va aportar la seva opinió sobre l’adequació al treball de les competències adquirides durant la titulació, la satisfacció sobre la relació entre perfil de formació esperat i la formació real i, per últim, es va fer una comparativa amb els graduats d’altres escoles i universitats.\nEn aquesta sessió d’auditoria també van estar presents representants d’altres empreses ocupadores como SEAT (Ana Artal i Olga Iglesias, del Gestió del Programa de Pràctiques), IDOM (David Zaragoza), ACCENTURE (Marta Moreno- RRHH) o ROVALMA que van aportar informació i opinions sobre els perfils d’alumnes que contracten habitualment.


Pedro i Messi posen la guinda a una temporada perfecta\nX. Prera.- Com els campions, patint però resolvent. Pedro primer i Messi ja a la pròrroga han donat la victòria al Barça davant l'Estudiantes argentí i han posat la guinda a una temporada perfecta. Consulti els resultats de Primera.\nS'havia complicat el Barça. Tant, que al minut 88 el Barça tenia la final perduda. Pedro, havia de ser Pedro, ha empatat a un minut del final, fent justícia a un equip que havia dominat tota la segona part després d'estar adormit en la primera.\nUn cop empatat el partit, era qüestió de temps i toc que el segon arribés. Finalment, una centrada mesurada d'Alves l'ha rematat un Messi desaparegut durant més de 110 minuts. No ha acabat aquí el patiment, ja que Estudiantes ha tingut l'empat en dues ocasions, en especial en una rematada de cap al darrer minut de la pròrroga.\nLa tensió acumulada després de 120 minuts s'ha desbordat després del xiulet. Especialment per a un Guardiola que ha convertit a l'equip dels seus somnis en un equip de somni en només un any i mig. El de Santpedor ha trencat a plorar, potser recordant tants moments d'alegria però també d'esforç.\nAmb aquesta victòria, el Barça ha completat una temporada perfecta que es va iniciar amb el fitxatge de Guardiola després del naufragi del projecte de Rikjaard. El de Santpedor va demanar temps, però no va fer falta. Va guanyar Copa, Lliga i Champions, i ja aquesta temporada ha completat el cercle amb les dues Supercopes i el Mundial de Clubs.\nDesprés d'un any perfecte, comença el futur negre per al Barça, com va dir Guardiola abans de la final, donant a entendre que seria impossible repetir el d'aquest any. Venint de Guardiola, caldria posar un 'segurament' que deixi la porta oberta a més èxits.\nTot just acabar el partit, i desafiant el fred de Barcelona, on aquesta nit pot ser la més freda de l'any, uns 3.000 aficionats del Barça s'han desplaçat a Canaletes, on celebren no només un títol sinó una temporada irrepetible.\nResultats de Primera\nAth. Bilbao 2-0 Osasuna


Premsa i Patrimoni: Investiguen el dràstic pas de la cultura talaiòtica a la baleàrica a ses Païsses\nInvestiguen el dràstic pas de la cultura talaiòtica a la baleàrica a ses Païsses\nDiari de Balears Digital 29-7-2007\nEls arqueòlegs centren l’estudi en un possible excés de població i canvi climàtic\nEls arqueòlegs excaven tot el mes de juliol, codirigits per Javier Aramburu i Jordi Hernández .\nFotos: G.J.GLÒRIA JULIÀ. Artà. Un any més, el poblat talaiòtic de ses Païsses (Artà) és excavat per vint-i-cinc estudiants de diferents universitats espanyoles, acompanyats pels arqueòlegs Javier Aramburu i Jordi Hernández, que codirigeixen el projecte. Enguany, s’han sorprès pel canvi de la cultura talaiòtica a la dels foners baleàrics, en què han percebut una ruptura total.\nEl projecte disposa d’una ajuda de l’Ajuntament d’Artà i del Consell de Mallorca, i la campanya dura fins el 31 de juliol. De les troballes d’enguany, el més destacat és el que suposadament va ser una flauta. També un objecte d’època romana per tallar herba, algunes llanternes decorades i una moneda, a més d’altres objectes domèstics.\nEls arqueòlegs estan treballant en l’excavació d’un edifici que situen, aproximadament, l’any 700 aC. Amb el sistema d’excavacions en horitzontal pretenen copsar la manera de viure al poblat.\nEn un altre talaiot, situat a la part intermèdia de l’indret i més antiga, entorn de l’any 1100 aC, els arqueòlegs han excavat de manera vertical per tenir una seqüència cronològica del poblat, de tal manera que han tret a la llum un total de cinc edificis, un damunt l’altre.\nSegons ha explicat Aramburu: «Tenim tota la vida del poblat concentrada en aproximadament cinc metres d’altura. Per nosaltres això és molt important, perquè ens permet seguir 1.000 anys d’evolució de la prehistòria de les Balears.»\nA mesura que han anat excavant, han vist com la cultura dels coneguts com foners baleàrics, iniciadors de la cultura baleàrica, va arrasar amb tot l’anterior. Així com les altres cultures van aprofitar allò construït anteriorment, recolzant-se en murs i reconstruint els antics edificis, els foners baleàrics van provocar un tall profund.\nSegons Aramburu, «hi ha un canvi radical entre els que aixecaren els talaiots i els posteriors. Ara estam intentant esbrinar per què. Creim que hi va haver un col·lapse: es van construir talaiots, sofriren un enderrocament total i la gent que va quedar aquí es va organitzar d’una altra manera completament distinta».\nNo es tracta que fossin invasors, sinó que es va produir un col·lapse de població i aquells que no se’n varen anar quedaren desorganitzats, de tal manera que varen haver de construir nous edificis completament diferents, que no tenien res a veure amb el que hi havia abans. «Aquests edificis són en forma de ronyó i estan aferrats al talaiot, mentre que els nous són edificis més quadrats. Es tracta d’una mentalitat del tot diferent».\nPer Javier Aramburu, hi ha un factor decisiu que va condicionar la construcció dels edificis i el radical canvi entre cultures. Es tracta d’una variació del clima: «El canvi ve donat per un excés de població i un canvi climàtic important».\n«Aquest és l’eix de la investigació que estam duent a terme. La destrucció de la cultura talaiòtica es veu perfectament en alguns d’aquests punts», sentencià.\nEtiquetes de comentaris: Arqueologia, Artà, Diari de Balears Digital


La possible data de reobertura del mercat de la fruita i la verdura de Valls\nEs demana la reobertura del mercat de la verdura, igual que obren els supermercats. | Albert Oliva\nEl mercat de la fruita i la verdura de Valls es podria reobrir a partir del mes de maig\nL'Ajuntament estudia les opcions tècniques i totes les vies per fer-ho possible amb la màxima seguretat sanitària\nper Albert Oliva dilluns, 27 d’abril 2020 - 17:31h\nDesprés de més de 40 dies de la seva suspensió, Unió de Pagesos celebra que ara molts dels ajuntaments que havien suspès els mercats d'aliments a l'aire lliure amb un aforament inferior a 1.000 persones hagin tornat a posar-los en marxa tal com funcionaven abans del confinament, o bé hagin buscat alternatives similars. No obstant això, encara hi ha força municipis que no compten amb el mercat d'aliments a l'aire lliure que tenien regularment, com és el cas de la ciutat de Valls, que des del passat 14 de març no es celebra.\nEl sindicat, tal com ha anat reivindicant des de l'inici de la crisi sanitària, exposa que «no és més difícil garantir les condicions de seguretat d'aquests espais oberts públics que els espais privats tancats» i que els ajuntaments, si els cal, «poden demanar reforços a les autoritats competents per posar mesures de control per dosificar l'aforament, tal com estableix el Reial Decret d'estat d'alarma». D'altra banda, la Unió de Pagesos vol deixar clar que la Direcció General de Protecció Civil del Departament d'Interior va establir el 3 d'abril de manera molt clara les condicions específiques per a la realització de mercats no sedentaris.\nDavant d’aquest escenari, l’Ajuntament de Valls té sobre la taula la proposta de reobrir el mercat setmanal de la fruita i la verdura dels dimecres i els dissabtes a principis del mes de maig, «ja que a dia d’avui s'estan estudiant les opcions tècniques i totes les vies per fer-ho possible amb la màxima seguretat», expliquen fonts municipals a TarragonaDigital.\nLa pagesia, peça clau per als productes frescos i de proximitat\nUnió de Pagesos també adverteix que impedir aquests mercats contravé la resolució del Departament de Salut, el Reial Decret d'estat d'alarma i el Reial Decret que regula la venda directa de productes peribles i a més perjudica la pagesia i la ciutadania pel fet que entorpeix l'accés als aliments.\nAixí, en aquest context de confinament a causa de la pandèmia del coronavirus, el sindicat insisteix que la pagesia és la peça determinant per proveir la població de productes frescos i de proximitat. Els productors treballen amb normalitat per seguir complint l'objectiu de subministrar aquests aliments als ciutadans.\nSuspesa una altra Festa Major de l'Alt Camp\nUna investigació permet visitar virtualment diversos pous de gel al Camp de Tarragona\nUnió de Pagesos salut comerç Ajuntament de Valls Valls Mercat de Valls Coronavirus


Juny | 2013 | Menja Just a la UAB\nVila Universitària recull els aliments sobrants dels pisos\nEls residents de Vila Universitària, abans de deixar els pisos, han de buidar cada final de curs el rebost i la nevera, de cara que Vila els netegi i condicioni pel curs vinent. Aquest any, per primera vegada, sorgeix una acció solidària consistent en demanar als vilatans que portin aquests aliments que estiguin en bon estat a la Consigna de Vila, que es recolliran i lliuraran a persones necessitades.\nLa recollida es va iniciar el passat 21 de juny. Els aliments en bon estat que els residents vulguin donar s’han de lliurar al Servei de Consigna, en horari de dilluns a divendres de 16 a 17h. i en horari especial els dies 29 i 30 de juny de 10 a 12h. i de 16 a 18 h.\nAquesta acció s’enmarca en la línia de la UAB de la lluita contra el malbaratament alimentari. La Universitat Autònoma està molt sensibiitzada pel tema del reaprofitament del menjar i durant tot aquest curs ha fet diverses accions per consciencar a la comunitat sobre aquest tema.\nAquest mes de juny justament l’Agència Catalana de Seguretat Alimentària (ACSA) ha presentat la “Guia de pràctiques correctes d’higiene per l’aprofitament de menjar segur en els sectors de restauració i el comerç minorista”, en que ha participat en la seva redacció la UAB a través del CERPTA-Departament de Ciència Animal i dels Aliments i l’Oficina de Medi Ambient de la UAB, conjuntament amb un seguit d’entitats públiques i privades.\nLa societat cada cop és més conscient de la paradoxa que una quarta part de la població no té accés a una alimentació suficient mentre que a la vegada s’estan malbaratant aliments en totes les etapes de la cadena alimentària.\nLes iniciatives cíviques que treballen en favor d’un ús més responsable i solidari dels aliments sovint es veuen mancades d’un marc de referència que asseguri que les pràctiques de donació de menjar es fan en les millors higièniques possibles.\nSortim de la Vila aprofitant-t’ho tot !\nDeixem la Vila de forma sostenible i solidària\nEls estudiants residents a Vila Universitària que acaben contracte el dia 30 de juny, tenen la possibilitat de fer una sortida de forma sostenible i solidària.\nDes del dia 21 de juny fins el dia 30 hi ha desplegats uns contenidors suplementaris de paper i cartró, d’envasos lleugers i de rebuig per a millorar la recollida selectiva de tot allò que els residents deixin. Aquests contenidors donen reforç als contenidors específics de piles (a les oficines de Vila), de roba i oli usats (darrere del bloc B), i de matèria orgànica, vidre, paper i cartró, envasos i rebuig a les zones habituals d’aportació de residus.\nUna consigna amb molts més serveis.\nTots els aliments que s’hagin de desprendre en buidar el rebost i la nevera es podran portar a la Consigna de la Vila, i seran lliurats al Banc d’Aliments de Cerdanyola del Vallès, que els repartirà entre les persones que els necessitin. El servei de Consigna els acceptarà durant la setmana del 23 al 30 de juny, de dilluns a divendres de 16 a 17h, i els dies 29 i 30 de juny, de 10 a 12h i de 16 a 18h.\nA més a més la consigna també acceptarà les peces de mobiliari o de material d’ús personal que s’hagin deteriorat i que es poden dur a la deixalleria del Campus. La Vila s’encarregarà de transportar-los fins a la deixalleria.\nAmb aquests nous serveis el compromís mediambiental i solidari de la Vila Universitària i els seus residents es veu reforçat.\nWASTE (en español)\nUn muy buen video informativo sobre el despilfarro alimentario y sus impactos ambientales encargado por la UNEP y el WWF.\nEtiquetat alimentos, despilfarro, residuos\nA very good informative video about food waste and its environemental impacts commissioned by UNEP and WWF.\nEtiquetat food waste environment\nEnquesta sobre el malbaratament d’aliments a l’AMB\nL’Àrea Metropolitana de Barcelona (AMB) dóna suport a recerques sobre la gestió de residus anualment. Si voleu col·laborar en la realització d’un estudi sobre el malbaratament alimentari a l’AMB responeu aquesta enquesta.\nEls Vilatans poden donar els seus aliments en deixar els apartaments\nEls residents que marxeu de Vila, heu de buidar el rebost i la nevera. Segur que teniu aliments en perfecte estat que és una pena malbaratar. Doncs no ho feu!! Porteu-los a la consigna de la Vila i d’allí es donaran al Banc d’Aliments de Cerdanyola del Vallès que els reparteixi entre les persones que els necessitin…\nLa recollida s’inicia a partir del 21 de juny; podeu portar els aliments al Servei de Consigna, en el següent horari:\n– de dilluns a divendres, de 16 a 17h. Tancat els caps de setmana i festius.\n– obertura especial: els dies 29 i 30 de juny, de 10 a 12h i de 16 a 18h.\nLluita contra el malbaratament alimentari!\nLa guia de donació de menjar ja es pot baixar !\nJa us podeu baixar la guia de bones pràctiques en donació de menjar…\nLa nostra societat cada cop és més conscient de la paradoxa de que una quarta part de la població part no tingui accés a una alimentació suficient mentre que a la vegada s’estiguin malbaratant aliments en totes les etapes de la cadena alimentària.\nLes iniciatives cíviques que treballen en favor d’un ús més responsable i solidari dels aliments sovint es veuen mancades d’un marc de referència que asseguri que les pràctiques de donació de menjar es fan en les millors condicions higièniques possibles.\nEn aquest sentit, l’Agència Catalana de Seguretat Alimentària (ACSA)ha impulsat la redacció de la “Guia de pràctiques correctes d’higiene per l’aprofitament segur del menjar en els sectors de la restauració i el comerç minorista”.\nLa UAB ha participat en la seva redacció mitjançant el CERPTA – Departament de Ciència Animal i dels Aliments i l’Oficina de Medi Ambient, conjuntament amb un seguit d’entitats públiques i privades.\nAquesta guia es presenta el pròxim dilluns 17 de juny en el marc d’una jornada sobre “El malbaratament dels aliments i la seguretat alimentària”.\nEtiquetat seguretat alimentaria


Què és el Focusing? - Factoria Respira\nEl Focusing és un mètode que es basa en posar atenció plena al procés vivencial (experiencing), a l’ara i aquí, d’una manera amable, profunda i amb una actitud d’acceptació en el que està succeint en el moment present. Aquesta atenció plena i presència sostinguda al propi cos permetrà poder assignar i donar-hi un significat corporalment sentit al propi procés vivencial.\nL’objectiu principal del focusing és permetre a la persona entrar en contacte amb la saviesa interna del seu cos, fer-la present i conscient, escoltar-la, acceptar-la, donar-li un significat i permetre que es deplegui. I, de la mateixa manera, posar atenció en la seva interacció amb l’entorn (experiencing). Durant el procés d’enfocament corporal, la persona pot prendre consciència i percebre la sensació global del seu cos (sensació sentida o felt sense) en relació a les seves emocions.\n“El Focusing et farà capaç de trobar i canviar la teva vida allà on està bloquejada, oprimida, tancada, detinguda”. Eugène Gendlin\nD’on prové el focusing?\nAquest mètode va ser desenvolupat el 1960 pel psicòleg i psicoterapeuta humanista i filòsof experiencial Eugène Gendlin.\nGendlin és Doctor en Psicologia i Filosofia por la Universidad de Chicago. Nascut a Viena el 1926 va emigrar als EEUU i fou col·laborador durant 12 anys de Carl Rogers. Tots dos van estar investigant centenars de gravacions dels processos terapèutics dels pacients que acabaven amb èxit les seves teràpies.\nEugene Gendlin va desenvolupar el Focusing l’any 1960. Després d’analitzar totes aquestes gravacions, va adonar-se que l’èxit de la teràpia depenia de la consciència corporal de la persona. El fet era que quan la persona era capaç de posar-se en contacte amb les seva experiència interna i la seva consciència corporal, obtenia millores visibles i reals.\nL’any 1978 Gendlin escriu el llibre Focusing on descriu el mètode com un procés de 6 passos. El 1996 va publicar Focusing-oriented psychotherapy. A manual of the experiential method, a on mostra com integrar el Focusing a qualsevol procés de psicoteràpia.\nGendlin va desenvolupar el Focusing com un mètode pràctic que posa en relleu les fases del procés vivencial i experiencial. El Focusing tracta sobre l’origen del significat, no com quelcom donat per la realitat, si no, més aviat, com quelcom donat per l’experiència individual.\nHi ha alguna relació entre el focusing i la vida quotidiana?\nAquesta explicació prèvia que pot semblar molt genèrica i difusa, ara mirarem de relacionar-ho amb la nostra vida quotidiana.\nSempre que la persona interacciona amb el seu entorn físic i emocional es genera, de manera natural, un flux constant d’intercanvi d’informació entre un mateix i el seu entorn. A això que hem explicat, Gendlin ho anomena experiencing\nSovint la majoria d’aquesta informació es gestiona per sota del nostre llindar de consciència i només n’aflora a la ment ordinària una petita part a través de generar una sèrie de reaccions en forma de sensacions corporals-físiques i posteriorment emocionals.\nAquestes sensacions corporals-fisiques-emocionals, es poden percebre en el cos com una sensació corporal global de la situació o esdeveniment. Gendlin anomena a això felt-sense o sensació sentida.\nPosem un exemple del felt-sense o sensació sentida. Imagina’t que et trobes amb una amistat que fa temps que no veus i que et fa il·lusió tornar a veure. Et trobes, et saludes i parles de coses d’ara i d’abans. La trobada va molt bé i és satisfactòria i probablement, la globalitat d’aquesta trobada et generarà una “sensació” que al principi no podràs descriure amb claredat, i que si hi poses atenció pot ser que s’assembli a una sensació de confort, com aquell confort que tens quan t’asseus en un sofà tou on pots descansar perquè el teu cos s’hi adapta. Aquesta “sensació” global seria el felt-sense.\nEn què consisteix practicar focusing?\nHi ha 3 possibles maneres de practicar focusing:\nSessions individuals (1 to 1):\nEn aquest cas hi ha l’acompanyant o facilitador del procés de focusing i la persona que enfoca (focuser o client), que enfoca el seu procés experiencial intern.\nEn aquest cas l’acompanyant o facilitador del procés, facilita la sessió a un grup de persones, on cadascuna seguint les indicacions del facilitador, enfoca individualment el seu procés experiencial intern.\nAplicant-te el procés tu mateix, on hauràs de fer els 2 papers alhora el de focuser i el d’acompanyant, és a dir, hauràs d’enfocar i ser conscient del teu propi procés experiencial intern i alhora acompanyar-te a tu mateix/a en aquest procés.\nPracticar focusing et permet millorar l’atenció al cos i també facilita la gestió de les teves emocions. T’activarà un procés intern d’auto-sanació emocional corporalment orientat.\nEl focusing és un mètode que permet a la ment ordinària assabentar-se i prendre consciència del que el cos ja sap, és a dir, per met a la ment ordinària accedir a la saviesa interna del teu cos.\nEl procés d’acompanyament en Focusing en 6 passos\nWeb del IEFCA, Instituto Español de Focusing Carlos Alemany www.focusing.es\nWeb IIF Instituto Internacional de Focusing www.focusing.org\nWeb Tomeu Barceló www.tomeubarcelo.es\nWeisser-Cornell, Ann www.focusingresources.org\n28/02/2017 /0 Comments/by Eva Algans\nTags: experiencing, felt sense, focusing\nQue és la meditació L’experiencing en Focusing


Revetlla de Sant Jordi amb els microrelats de L'Actual\nAquest divendres a partir de les 19h tindrà lloc l'entrega del IV Premi de Literatura Breu de L'Actual a la Biblioteca Municipal\nLa tarda d'aquest divendres tindrà lloc l'entrega del IV Premi de Literatura Breu de L'Actual. Enguany s'ha batut un rècord de participació amb un total de 142 obres presentades, la qual cosa significa que s'han triplicats els treballs respecte l'edició anterior en què es van rebre 48 relats. En aquest sentit, la participació dels joves ha estat notable, amb 97 treballs presentats en la categoria de narrativa. En la categoria d'adults s'han rebut 35 relats, mentre que també creix la categoria de poesia respecte el 2016, amb 11 treballs rebuts.\nEl veredicte del jurat es farà públic aquest divendres amb l'entrega dels premis que tindrà lloc a la Biblioteca a partir de les 19h. L'acte de reconeixement arrencarà amb l'actuació de la secció de joves de les Corals Musicorum SOM·Night, dirigides per Sónia Gatell i amb l'acompanyament al piano d'Adrià Aguilera. Després de donar a conèixer els guanyadors del concurs de microrelats, els actors i actrius Joan Solé, Rosa Fité i Margarida Gubern.\nEl jurat del concurs està format per Anton Carbonell, Gisela Pou, Rosa Maria Baró, Yolanda Guitérrez, Carme Muñoz i Marina Antúnez. Els guanyadors veuran publicats els seus textos al número del 28 d'abril de 2017 del setmanari L'Actual.


Regala el ‘Fet’ aquest cap de setmana | FET a TARRAGONA\nMoment en què es completa el relleu d’un dels Nanos Nous Petits, al carrer Santa Anna, la tarda del 22 de setembre (foto: DAVID OLIETE)\nAquest cap de setmana, entre divendres i diumenge, els subscriptors del FET a TARRAGONA poden regalar una segona subscripció anual a un preu reduït de 20 €. Un obsequi a un amic o familiar que rebrà a casa abans de Santa Tecla el número 13 de la revista, que inclou el dossier ‘Espurnes de festa’. La promoció especial és vàlida fins diumenge 20 de setembre a les dotze de la nit. Per formalitzar la inscripció només cal clicar aquí i posar-hi les vostres dades i a l’apartat ‘Observacions’ indicar el nom i adreça de la persona que a partir d’ara també gaudirà de la lectura del FET.\nAquesta iniciativa preten premiar la fidelitat dels més de 500 subscriptors de la revista i fomentar que ells siguin els primers i principals ‘ambaixadors’ d’aquest producte periodístic i cultural tarragoní de qualitat. La promoció coincideix amb el segon aniversari del FET, que l’estem celebrant amb una exposició de fotografies al Tinglado 4 del Port -que té un càracter solidari a benefici de l’escola Solc-, i amb el número 13 de la publicació, on trobareu reportatges tan interessants com el titulat ‘Secrets de la festa’ que signen Enric Garcia Jardí (text) i David Oliete (fotos). Aquí en teniu un fragment:\nEl 19 de setembre al vespre, després de saludar els nens aplegats a la plaça del Fòrum, els Nanos Nous Petits de Tarragona enfilen el carrer de Santa Anna disposats a completar la segona meitat del recorregut de la Santa Tecla Petita. Abans de lliurar-se a la gernació de la plaça del Rei, els integrants del Seguici Petit disposen d’uns minuts de serenor en aquesta via més aviat estreta i discreta, on el públic no hi abunda malgrat la massificació generalitzada de la festa.\nLes poques persones que hem triat aquest indret per contemplar la cercavila estem a punt de presenciar un fet original i inèdit, la majoria sense ser-ne conscients. A mig carrer, davant del local dels Xiquets de Tarragona, fan un relleu les rèpliques petites del Jaume i la Toneta (els Pescadors), el Mingo i la Rosona (els del Gimnàstic) i el Joanet i la Clàudia (els dels Xiquets), estrenades el setembre del 2014 aprofitant que feia 50 anys que el mestre faller Vicent Tortosa havia creat els Nanos Pescadors.\nUn grup de nens surten de la seu dels matalassers i es canvien els caps dels nanos amb el primer equip de sis portadors. Al seu voltant es genera l’expectació. Un fotògraf inquiet, seduït pel caràcter extraordinari de l’acció, es mou de banda a banda del carrer perseguint la millor instantània. Mentrestant, un dels joves protagonistes esbufega, afectat pel pessigolleig de la responsabilitat, quan li col·loquen el mocador que el protegirà de la suor que al setembre encara impregna els rostres i els cossos acalorats dels tarragonins.\nAixí comença un dels reportatges del dossier de 18 pàgines dedicat a les festes al número 13 de la revista FET a TARRAGONA. Aquest cap de setmana, si ja n’ets subscriptor, regala el FET a un amic o familiar a un preu molt especial de 20€.\nSi encara no formes part de la família del FET, t’hi convidem! Subscriu-t’hi ara per 30€ l’any i gaudeix de la qualitat de la revista, les activitats culturals gratuïtes exclusives per als subscriptors i el sorteig d’entrades per a espectacles de teatre i música. Fés ara la subscripció i rebràs a casa la revista que et farà descobrir els ‘Secrets de Santa Tecla’. Bona Festa Major!!!\nEl creador de ‘Sálvame’ és de Tarragona i parla amb el ‘Fet’


A PEU: Caminant a poc a poc s'observa millor la vida: Escolans per Haití.\nEls escolans de Montserrat van proposar-se fer alguna cosa per Haití. Es veu que -a més de cantar- els ensenyen altres coses: sensibilitat, valors, sintonia amb causes justes i suposo que moltes altres coses. La idea i la iniciativa va sorgir dels escolans que cursen 2n d'ESO a l' Escolania.\nLa idea, finalment, es va fer realitat ahir i va resultar un èxit, vist com estava de plena Santa Maria del Mar. Jo i la meva esposa ho vam poder comprovar, gràcies a uns amics que ens van reservar i regalar entrades. Ara ens cal fer una aportació a nosaltres, ja que el concert ens va sortir gratis... Qui vulgui pot afegir-s'hi i fer l' ingrés al següent compte 2100 0828 61 0104536912.\nLa multitud que vam anar-hi vam poder gaudir d'un concert preciós i fet en benefici d'una noble causa: recollir fons per Haití. Aquest grup d'escolans es van preguntar com podien ajudar la població que va patir els efectes dels terratrèmols d'Haití i van decidir oferir el seu millor valor: la veu. Es van posar en contacte amb l' ONG InteRed, que pertany a la Institució Teresiana, molt vinculada amb l'Escolania, i que està realitzant tasques humanitàries amb els damnificats d'Haití, per fer-los arribar la recaptació del concert benèfic.\nInteRed és una ONG de Desenvolupament creada l'any 1992 per la Institució Teresiana amb l'objectiu d'impulsar, des de la societat civil, una Xarxa d'Intercanvi i Solidaritat (InteRed) entre grups socials, pobles i cultures. La seva finalitat és col·laborar en la transformació de la realitat socioeconòmica actual generadora d'injustícia, i lluitar contra la pobresa, les desigualtats i l'exclusió. InteRed treballa a través de processos socioeducatius i des d'un enfocament de drets humans i de gènere. Promou valors com la participació, la corresponsabilitat, la confiança mútua i el treball en equip en el desenvolupament de les activitats. InteRed està integrada per 9 delegacions en diferents comunitats autònomes de l'Estat espanyol, 26 organitzacions de 15 països i diferents moviments socials.\nPublicat per Jaume Pubill Gamisans a 20:21\nEtiquetes de comentaris: Escolania de Montserrat, Haití, Pobresa, Valors


Enderroquem la Constitució Espanyola! | Assemblea de Joves l'Esbarzer\n← Festa Major 2011\nFesta major d’hivern 2012 →\nBona nit i gràcies per acompanyar-nos a la vetllada anticonstitucional que organitzem l’Assemblea de Joves l’Esbarzer. Abans de continuar amb el concert d’Último Aplauso, ens agradaria dirigir-vos unes paraules en referència al 33è aniversari de la Constitució Espanyola, que va ser dimarts.\nSempre ens han venut la constitució espanyola com la constatació del pas de l’autoritarisme franquista a una democràcia liberal que ens reconeixeria una sèrie de drets i llibertats. Però a la pràctica ha suposat el manteniment de l’esclavatge sobre el poble català.\nAquesta constitució fou aprovada a través de la coacció a tots els pobles de l’estat, donant a triar entre una democràcia de fireta o bé la tornada al règim sanguinari. La mal anomenada transició espanyola va estar marcada en tot moment per la vigilància de l’exèrcit, per tal d’assegurar-se que les transformacions en el sistema polític no modifiquessin substancialment l’statu quo, cosa que es plasma en l’article vuitè de la Constitució que estableix que la missió de l’exèrcit era i segueix sent mantenir la sacrosanta unitat de l’estat espanyol, una unitat que mai no hem votat i que consisteix en la negació del dret democràtic bàsic a l’autodeterminació que ens correspon com a poble.\nLa Constitució, que teòricament ens reconeixia com a ciutadans, el que realment fa és considerar-nos súbdits, súbdits del rei d’Espanya i de les seves lleis fetes expressament per espoliar-nos, sotmetre’ns i a les últimes esborrar-nos del mapa:\nA la Constitució es posa fre a la vertebració nacional dels Països Catalans impedint la federació entre comunitats autònomes, a la Constitució es sanciona el capitalisme i el lliure mercat com l’única forma possible d’organitzar l’activitat econòmica, a la Constitució la nostra llengua queda relegada a la categoria de regional i sempre subordinada al castellà, a la Constitució el laïcisme deixa lloc als privilegis dels sectors més retrògrads i de l’església catòlica.\nLa carta magna que avui ens imposen parteix directament del derecho de conquista de Felip V i del cop d’estat de franco, la seva legitimitat democràtica és nul·la perquè va ser aprovada amb els pobles de l’estat encanonats a punta de pistola, amb la por de la població de tornar a la dictadura reaccionària.\nPerò ara ja no tenim por. Diem que la Constitució no ens representa perquè no l’hem votada mai, com no l’ha votada la majoria de la població actual. Diem que la Constitució no és vàlida i que no tenim cap obligació de reconèixer-la perquè va ser aprovada en el marc d’un règim autoritari brutal. Diem que la constitució no és reformable a favor dels nostres interessos perquè sabem que només és un episodi de la llarga llista d’agressions al nostre poble en nom d’Espanya.\nAquesta Constitució és l’evidència de les cadenes amb què volen lligar el nostre poble. A diferència del que pactistes i botiflers volen reconèixer, dins d’aquesta Constitució no tenim res a fer-hi, cap joc a jugar-hi, i l’única manera d’avançar en clau democràtica, d’alliberament nacional i de justícia social suposa trencar frontalment amb ella, com ja hi ha trencat simbòlicament l’Ajuntament de Palau gràcies a la CUP i 110 altres ajuntaments del país, però esperant algun dia trencar-hi no només de manera simbòlica sinó per la via dels fets.\nAvui ens hem reunit amb el lema “enderroquem la Constitució, construïm la República dels Països Catalans”. I no és un lema qualsevol. Aquí i ara sabem que l’única esperança per les classes populars d’aquest país, l’única esperança que les joves podem dipositar en un futur més lliure, consisteix en esberlar d’arrel aquesta constitució, en enderrocar-la i substituir-la per una República democràtica i socialista pels Països Catalans.\nAixí doncs companyes, enderroquem per sempre la Constitució Espanyola! Visca els Països Catalans lliures i socialistes! Visca la terra!


Pedronet de Sant Magí - Ajuntament de Copons\nPedronet de Sant Magí\nPetita capelleta que antigament estava situada a extramurs del castell, en un dels accessos a la vila des de l’antic Camí Ral en direcció a Calaf. Actualment, aquesta zona està definida pel carrer i el passeig de Sant Magí, i pel carrer del Mur. Es creu que la devoció per part de la població de Copons envers aquest sant està relacionada amb una forta sequera que va patir el municipi.\nAl seu interior s’hi trobava una talla de fusta policromada, que desaparegué durant el període de la Guerra Civil (1936-1939), tot i que posteriorment es pogué recuperar. La imatge, de petites dimensions i força malmesa, fou localitzada per un veí del poble al interior del toll del Rector, que estava situat a la riera, sota l’actual pista poliesportiva. Un cop recuperada es guardà a l’església, fins que al 2012, la imatge fou restaurada per la Sra. Joana Llacuna, mentre que la fornícula fou arranjada pel seu marit, el sr. Josep Tort, ambdós veïns de Copons. La imatge fou repintada i se’n restituïren algunes parts malmeses com les mans o l’aigua que surt de sota el bastó, el qual també fou restituït. El barret que porta el sant també s’hagué d’arranjar.\nPerò durant la festa major d’aquell mateix any, la imatge desaparegué fruit d’un acte vandàlic. Davant d’aquesta situació, en els mesos d’octubre i novembre del 2012, s’organitzà una col·lecta popular per recollir fons per adquirir una nova imatge. Aquesta nova imatge es comprà al taller d’imatgeria religiosa El Arte Cristiano d’Olot i fou beneïda el 13 de gener de l’any 2013.\nTornar a Patrimoni Escultòric


Hotel Royal Zalau Romania - Ofertes d'hotels amb els MILLORS DESCOMPTES EN LÍNIA\nStr. Cetinei, nr. 12, Zalau, Zalau, Romania, 450032 - Veure al mapa\n"Superbe location - quiet street, nice view. Very clean, ver..."\nSi el que està buscant és per un hotel ben situat a Zalau, no busqui més enllà de Hotel Royal. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel Royal, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix recepció 24 hores, lloguer de cotxes, restaurant, premsa, caixa forta.\nA més, totes les habitacions ofereixen una gran varietat de comoditats com ara aire condicionat, calefacció, servei de despertador, escriptori, balcó/terrassa per satisfer els clients més exigents. L'hotel ofereix una excelent varietat d'instal.lacions d'oci, incloent parc infantil, jardí. Hotel Royal és la vostra destinació si buscau allotjament de qualitat a Zalau.\nTots els tipus de viatgers (146) Parelles (64) Viatgers en solitari (47) Famílies amb infants petits (14) Famílies amb infants grans (3) Grups (19)


Els Masos - Viquipèdia, l'enciclopèdia lliure\nAquest article tracta sobre el municipi dels Masos. Vegeu-ne altres significats a «Els Masos (desambiguació)».\nEls Masos o los Masos ([əlz'mazus] o [luz'mazus], oficialment en francès Los Masos) és una comuna nord-catalana de la comarca del Conflent.\n42° 37′ 18″ N, 2° 27′ 43″ E / 42.6217°N,2.4619°E / 42.6217; 2.4619Coord.: 42° 37′ 18″ N, 2° 27′ 43″ E / 42.6217°N,2.4619°E / 42.6217; 2.4619\nGuy Cassoly (març 1983)\nActualment, juntament amb la vila de Montlluís i els pobles de Angostrina i Vilanova de les Escaldes, Bolquera, la Cabanassa, Dorres, Èguet, Eina, Enveig, Er, Estavar, Font-romeu, Odelló i Vià, la Guingueta d'Ix, Llo, Naüja, Oceja, Palau de Cerdanya, Planès, Porta, Portè, Sallagosa, Santa Llocaia, Sant Pere dels Forcats, Targasona, la Tor de Querol, Ur i Vallcebollera, de l'Alta Cerdanya, els Angles, Font-rabiosa, Formiguera, la Llaguna, Matamala, Puigbalador i Ral, de la comarca del Capcir, i les viles de Prada i Vilafranca de Conflent i els pobles d'Aiguatèbia i Talau, Campome, Canavelles, Catllà, Caudiers de Conflent, Censà, Clarà i Villerac, Codalet, Conat, Escaró, Eus, Fontpedrosa, Jújols, Molig, Mosset, Noedes, Nyer, Oleta i Èvol, Orbanyà, Orellà, Ralleu, Rià i Cirac, Sautó, Serdinyà, Soanyes i Toès i Entrevalls, de la comarca del Conflent. forma part del cantó número 13, dels Pirineus catalans (nou agrupament de municipis fruit de la reestructuració cantonal feta amb motiu de les eleccions cantonals i departamentals del 2015), amb capitalitat a Prada.\nLa comuna dels Masos està formada pels pobles de Llonat, que fa les funcions de cap del terme, Joncet (modernament escrit Lloncet), Avellanet i Favars, o la Sagristia), a més del Roure, desaparegut.\n2.3 Joncet, o Lloncet\n2.5 La Sagristia\n2.6 El Roure\n2.7 Antics veïnats dels Masos\n2.8 Les Marotxes i el Pla de Llonat\n2.10.2 Canals d'irrigació\nEl nom d'aquesta comuna prové del nom comú català mas, en plural, utilitzat pel fet que no existia en el terme un poble preemiment damunt dels altres, sobretot perquè cap d'ells formava un nucli urbà prou definit, sinó que l'hàbitat de la comuna era pràcticament tot disseminat.\nSituació de la comuna dels Masos en el Conflent\nEl terme comunal dels Masos, de 57.100 hectàrees d'extensió, és situat a la vall de la Tet, a la dreta del riu, al qual, però, no arriba a tocar. Està situat a llevant del centre de la comarca, també a llevant de Prada, cap de la comarca, en l'anomenada Cubeta de Prada.\nEl terme és essencialment pla, però al sector sud-occidental, a ponent del curiós apèndix que fa aquest terme fent una falca entre Prada i Clarà i Villerac, al límit amb el terme de Prada, hi ha un petit serrat que separa aquestes dues comunes. Aquest serrat assoleix els 528 m alt, mentre que el punt de menys alçada és 290,3 m alt a l'extrem nord-est del terme. Els diferents pobles són entre els 350 i els 400 m alt. Una altra elevació del terme es dona a l'est i sud-est, amb la serreta que separa els masos de la vall de la Coma d'Espirà, a l'entorn dels 534 m alt més al sud, i 461 més al nord.\nClarà i Villerac Estoer\nLlonat en el Cadastre napoleònic del 1812 (Arxius Departamentals dels Pirineus Orientals, ADPO)\nEl poble de Llonat és, en molts aspectes, el poble que exerceix de cap de la comuna dels Masos. És el que es troba més al nord del terme comunal, i, per tant, proper a la carretera general de Prada i Perpinyà. A l'extrem sud-oest del poble es troba l'església parroquial de Sant Just i Sant Pastor de Llonat, o dels Masos, que substituí l'antiga parròquia del terme, actualment en ruïnes, de Santa Maria del Roure. En aquest poble hi ha també la Casa del Comú de la comuna dels Masos. Al nord-oest del veïnat hi ha l'oratori de Sant Salvador.\nJoncet, o LloncetModifica\nJoncet, o Lloncet, en el Cadastre napoleònic del 1812 (ADPO)\nJoncet, o Lloncet, és a prop del centre de la comuna dels Masos. És un poble documentat des del 1035, amb la forma Vincitellum. La forma del seu nom ha estat canviada a Lloncet, malgrat que els documents antics l'esmenten com a Juncet (1371) o Jonchet (1750). Fou seu, a més, d'una família de la petita noblesa cognominada Joncet. Al sud-oest d'aquest poble hi ha l'institut dels Pardalets.\nAvellanet en el Cadastre napoleònic del 1812 (ADPO)\nAvellanet, de vegades grafiat Vellanet o fins i tot Ballanet, és, juntament amb la Sagristia, el poble més occidental del terme, pràcticament damunt del mateix termenal amb Prada. És al nord, i bastant proper, a la Sagristia. En el poble hi ha la capella de Sant Sebastià. Consta des del 865 (villare Avellanedo). Havia tingut l'església, ara desapareguda, de Sant Julià.\nLa Sagristia en el Cadastre napoleònic del 1812 (ADP)\nFavars, o la Sagristia, o la Sagristia dels Masos, o el Mas d'en Roca, és, juntament amb Avellanet, el poble més occidental del terme dels Masos. És al sud d'aquesta altra població. Una part del poble és dins del terme comunal de Prada. Deu el seu nom a haver estat un alou dependent del sagristà de l'abadia de Sant Miquel de Cuixà. Aquest veïnat podria correspondre a un dels dos pobles desapareguts esmentats en l'antiguitat: Favars o Arboça.\nEl poble del Roure tenia església i cementiri, però l'any 1632, per culpa de la despresa d'un tros de muntanya sobre el poble, a causa d'infiltracions d'aigua, tot fou destruït. Tan sols en queden actualment alguns maons de parets de l'església de Santa Maria del Roure, o de Querinyana, o de la Mare de Déu, que antigament era dedicada a sant Miquel. El Roure era al centre de la meitat meridional del terme, a l'esquerra del Còrrec del Roure. Actualment hi roman el topònim, i una sola masia, amb aquest nom.\nAntics veïnats dels MasosModifica\nL'any 1182 està documentat ipsa Vilaria, que el 1263 és esmentada com a universitat dels Vilars. Es tracta d'un poble que, o bé és del tot desaparegut, o es refereix a un dels avui existents, però amb el qual encara no s'ha pogut relacionar. Un altre veïnat documentat és els Masos (1628), que és precisament el que va donar nom al terme. Favarius (Favars) és esmentat el 1035, com a donació a Sant Martí del Canigó, i el villare Arbocia (Arboça) el 865. Un dels dos darrers, o tal vegada tots dos, atès que estan documentats al límit amb Prada, poden correspondre a la Sagristia.\nLes Marotxes i el Pla de LlonatModifica\nLes modernes urbanitzacions de les Marotxes i del Pla de Llonat són els nuclis d'expansió de la població dels Masos. Són al nord del terme: les Marotxes, a l'extrem septentrional; el Pla de Llonat una mica més al sud, al nord-oest de Llonat. Aquesta urbanotzació és la que acull l'escola pública del terme.\nCuriosament, el terme comunal anomenat els Masos a penes té masos dispersos: l'evolució de la població, sobretot en el darrer segle, ha fet que els diferents masos antigament dispersos s'hagin anat agrupant en els actuals pobles o veïnats. Com a construccions aïllades, es troben l'Alberg Eqüestre, la Cava Cooperativa, els Cortals i el mas anomenat la Teuleria. El Cementiri és també una d'aquestes construccions aïllades. Antigament hi havia els veïnats de Lloncet d'Amunt i Lloncet d'Avall, ara reunits en el de Lloncet.\nDos són els cursos d'aigua principals del terme dels Masos: a l'extrem de ponent, fent de termenal amb Prada la major part del seu recorregut, el Lliscó. Al centre de la comuna, el Còrrec del Roure. Dins del terme dels Masos, el Lliscó no rep cap afluent important, dins d'aquest terme. El Còrrec del Roure vertebra la quasi totalitat del terme. El Còrrec del Roure, més al nord anomenat Còrrec de Llonat, que es forma per l'aportació del Còrrec de l'Estany, rep les aportacions dels còrrecs de la Vallesa, de la Lloseta, de la Teuleria, de l'Arenc, pel que fa al Còrrec del Roure, i del Còrrec de l'Armeny, en el cas del de l'Estany. Al nord del terme, el Còrrec de Llonat rep encara per la dreta els còrrecs de Rogeres, de la Bosca, de Perera i d'Ardenes. Encara, a l'extrem nord del terme el Còrrec de Llonat rep el nom de Còrrec de la Coma dels Masos.\nL'aigua ha estat sempre un problema per al vilatge (els seus habitants tenen el malnom de bocaeixutes). Cap al 1863 hi fou construït el Canal de Boera, que s'estén 42 km des de Serdinyà fins a prop de Marqueixanes, al costat del llac de Vinçà.\nEn el terme dels masos es troben diversos canals que reguen la plana agrícola, avui dia reduída. Així, s'hi troben la Branca del Rec de Boera, la Branca del Serrat de les Espases, el Rec de Boera, el Rec de la Qüestió, el Rec de Prada, el Rec Nou de Marqueixanes, l'Ullal, o Ullal de la Branca i l'Ullal del Serrat de les Espases.\nLa poca complexitat orogràfica del terme dels Masos fa que hi hagi pocs topònims que reflecteixin formes de relleu o espais geogràfics concrets. Hi ha tres boscs: el Bosc, la Bosca i el Bosc de la Saura, nom ja antic, en desús; clots: el Clot Canal, el Clot de l'Om i el Clot Vidal, a més dels noms ja antics de la Clota i del Clot del Duc; comes: la Coma; costes: la Costa de Sant Salvador, les Costes; planes: el Pla de Llonat, la Plana (nom antic); serres i serrats: el Serrat (dos de diferents), el Serrat de la Xanxa (nom antic), el Serrat de les Espases, el Serrat de Mont-roig i les Serres; solanes: el Solà i el Solanet, i valls: la Vallesa, abans la Valló.\nEls indrets específics o partides del terme dels Masos són Ardenes, l'Armany, Boera, el Camí d'Estoer (dos llocs diferents amb el mateix nom), el Camp Llong, Can Joan, la Conillera, abans les Conilleres, el Còrrec de Perera, Darrere la Casa (a Lloncet), Darrere les Cases (un a Avellanet i un altre a Llonat), Entre Llonat i Lloncet, l'Envolada, l'Estany, la Falguera, la Lloseta, les Marotxes, el Mas del Coscó, les Moreres, antigament Ardena, l'Oliveda (dues de diferents), l'Oratori, un altre Oratori, abans Bosc de l'Oratori, l'Oratori del Pont, el Pas d'en Conte, les Passeres, les Pinoses, la Qüestió, la Ramonda, la Riba, abans les Ribes, Rogeres, el Roure, la Sagristia, les Tarteroses, la Teuleria, les Tramontes, abans les Tremoledes i Vinya Gallina, abans simplement Gallina. Alguns són noms antics, com Arboça, l'Artiga, la Barrera, els Blesos, els Cabanells, el Camp de la Casa, el Camp de la Font (dos de diferents), el Camp de l'Era (n'hi havia un a Avellanet, un altre a Joncet i dos més a Llonat), el Camp de les Barges, el Camp de l'Església, el Camp del Prat, el Camp d'en Blanc, el Camp d'en Casa, el Campet (un a Avellanet, un altre a la Sagristia), el Camp Gran, Clonell, la Dama, Davant el Mas (a la Sagristia), Espara, la Fava, la Feixa de la Teuleria, la Feixa d'en Ribes, el Forn, els Gorgs, el Gravar, la Guissona, l'Hort (a Avellanet), l'Hort de la Casa (a Llonat), l'Hortolana, els Horts (a Avellanet), els Horts de la Font (A Llonat), la Moscatera, la Perera, la Pugeta, la Riba de Darrere, a Llonat, Sallent, les Trencades, la Verneda, la Viadera, el Vimaner, la Vinya d'en Roure i la Xanxa.\nLa principal carretera que travessa el terme de Marqueixanes és la N - 116 (Perpinyà - la Guingueta d'Ix), que venint de Perpinyà té forma d'autovia fins a prop de Bulaternera. Aquesta carretera, que passa al nord del poble, comunica els Masos amb Perpinyà en 40,5 quilòmetres, d'una banda (passant per tot de poblacions, en les quals l'autovia evita el pas pel nucli de la població: Vinçà, a 7,2 quilòmetres, Rodès, a 10,8, Bulaternera, a 15,8, Illa, a 18, Nefiac, a 21,6, Millars, a 28,1, Sant Feliu d'Amunt, a 28,8, Sant Feliu d'Avall, a 29,8, i el Soler), a 33,4, en direcció est. Cal dir que en tot el traçat d'autovia, de Bulaternera cap a l'est, existeix la calçada antiga de la N - 116, ara D - 916, que sí que passa pels nuclis de població esmentats. Per la mateixa carretera, ara ja com a carretera convencional, Prada és a 2,2 quilòmetres, etc.\nTravessa bona part del terme la carretera D - 24 (Arboçols - Villerac), que travessa de nord-est a sud-oest el Baix Conflent. Aquesta carretera té una variant, la D - 24a (Llonat - Lloncet, o Joncet), que uneix aquesta dos pobles del terme dels Masos.\nTot i la proximitat tant de Marqueixanes com de Prada, que sí que disposen de diverses línies d'autobús, els diferents pobles dels Masos només disposen del TAD, ja que en el moment que tocaria passar aquestes línies pels Masos, es desvien cap a Eus.\nEls Masos no disposa d'estació de tren, malgrat que hi passa la línia Perpinyà - Vilafranca de Conflent, on enllaça amb l'anomenat tren groc, de Vilafranca de Conflent a la Tor de Querol. És la línia 12 TER Llenguadoc Rosselló. Tanmateix, té a pocs quilòmetres les estacions de Marqueixanes, a llevant, i de Prada, a ponent.\nEls camins interiors del terme dels Masos són el Camí de la Bosca, el de la Femada, el de la Garrolla, o del Roure, o de la Lloseta, el de les Guinotes, el de les Marotxes, el de les Pinoses, el de les Planes, el de l'Estany, el de les Tarteroses, el del Roure, el dels Grecs, el de Rogeres, el de Vinya Gallina, la Ruta de Lloncet, o Joncet, la Pista i la Pista de la Lloseta. D'altra banda, els que comuniquen els Masos amb els pobles i termes veïns són el Camí d'Estoer, la Ruta de Clarà, la Ruta d'Eus, la Ruta de Prada i la Travessa de Prada.\nEl fet que el terme comunal sigui essencialment pla fa que l'agricultura aprofiti extensament les seves terres. Hi ha unes quaranta explotacions agràries, que aprofiten quasi 200 hectàrees, en les quals quasi la meitat són dedicades als arbres fruiters, amb presseguers, pomeres, pereres, albercoquers i cirerers, sobretot, una vintena es dediquen a la vinya, i menys de deu a l'horta, ben servida de canals d'irrigació. Hi ha més de 70 hectàrees de pastures, on peix un centenar i mig de caps de bestiar boví, un centenar d'oví, i un nombre creixent de cavalls.\nEl poble té una Societat Cooperativa Vinícola, i algunes zones industrialitzades al llarg de la carretera general. Hi ha també l'Institut Mèdic Educatiu Els Pardalets.\nEvolució demogràfica de Els Masos entre 1358 i 1789\n2 f 3 f 12 f 11 f 18 f 40 f 36 f 270 h 43 f 62 f\n1358: dels quals, 2 f per a la Sagristia;\n1424: dels quals, 3 f per a Llonat;\n1789: dels quals, 12 f per a la Sagristia.\n403 319 347 375 404 382 369 352 361\n330 360 393 364 375 377 416 396 372\n345 391 416 358 355 330 320 304 309\n322 288 299 414 515 562 641 876 932\nLa Casa de la Vila dels Masos\nMichel Marcé 1790 - 1791\nJean Marcé 1791 - 1792\nEmmanuel Vigaros 1792 - 1792\nFrançois Maler 1792 - 1793\nJean Selva 1793 - 1806\nBarthélémy Maler 1806 - 1812\nFrançois Maler 1812 - 1813\nMichel Maler 1813 - 1824\nSylvestre Selva 1824 - 1830\nMathieu Boher 1830 - 1830\nMichel Maler 1830 - 1832\nSylvestre Selva 1832 - 1844\nMichel Maler 1844 - 1846\nAugustin Mas 1846 - 1848\nMathieu Boher 1848 - 1866\nNicolas Maler 1866 - 1870\nAntoine Navarre 1870 - 1873\nFrançois Cassoly 1873 - 1892\nBonaventure Mas 1892 - 1900\nMichel Maler 1900 - 1908\nAugustin Cassoly 1908 - 1929\nDaniel Selva 1929 - 1947\nJoseph Selva 1947 - 1953\nJean Payré 1953 - Març del 1983\nGuy Cassoly Març del 1983 - Moment actual\n1a: Babya Dubois, referent del sector de Llonat CD 24\n2n: Patrice Grassaud, referent del sector de la urbanització El Canigó\n3a: Chantal Duhauvelle, referent del sector de Llonat centre.\nJean-Pierre Sanmarti, referent del sector de Llonat\nChristian Chevalier, referent del sector de la urbanització El Canigó\nYves Laville, referent del sector de la Sagristia\nLaurence Cottereau, referent del sector entre Llonat i Avellanet\nGhislaine Bonneil, referent del sector d'Avellanet\nMarc Surjous, referent del sector entre Llonat i Avellanet\nRosmarÿn Staats, referent del sector de Llonat\nPatrice Barboyon, referent del sector de Les Marotxes\nMartine De Gracia, referent del sector de Lloncet\nSandra Marquès, referent del sector de la urbanització Els Cedres\nOlivier Doessekel, referent del sector de la urbanització Pla de Llonat.\nA les eleccions cantonals del 2015 Els Masos ha estat inclòs en el cantó número 13, dels Pirineus Catalans, que inclou els pobles d'Angostrina i Vilanova de les Escaldes, Bolquera, Dorres, Èguet, Eina, Enveig, Er, Estavar, Font-romeu, Odelló i Vià, la Guingueta d'Ix, Llo, Naüja, Oceja, Palau de Cerdanya, Porta, Portè, Sallagosa, Santa Llocaia, Targasona, la Tor de Querol, Ur i Vallcebollera, de la comarca de l'Alta Cerdanya, els Angles, Font-rabiosa, Formiguera, Matamala, Puigbalador i Ral, de la del Capcir, i les viles de Montlluís, Prada i Vilafranca de Conflent i els pobles d'Aiguatèbia i Talau, la Cabanassa, Campome, Canavelles, Catllà, Caudiers de Conflent, Censà, Clarà i Villerac, Codalet, Conat, Escaró, Eus, Fontpedrosa, Jújols, la Llaguna, els Masos, Molig, Mosset, Noedes, Nyer, Oleta i Èvol, Orbanyà, Orellà, Planès, Ralleu, Rià i Cirac, Sant Pere dels Forcats, Sautó, Serdinyà, Soanyes i Toès i Entrevalls, de la del Conflent, amb capitalitat a Prada. Són conselleres per aquest cantó Jean Castex i Hélène Josende, de la Unió de la Dreta.\nEls Masos forma part de la Comunitat de comunes de Conflent - Canigó, amb capitalitat a Prada, juntament amb Prada, Arboçols, Campome, Campossí, Canavelles, Castell de Vernet, Catllà, Clarà i Villerac, Codalet, Conat, Cornellà de Conflent, Escaró, Espirà de Conflent, Estoer, Eus, Finestret, Fillols, Fontpedrosa, Fullà, Jóc, Jújols, Marqueixanes, Mentet, Molig, Mosset, Noedes, Nyer, Oleta i Èvol, Orbanyà, Orellà, Pi de Conflent, Rià i Cirac, Rigardà, Saorra, Serdinyà, Soanyes, Sornià, Tarerac, Taurinyà, Toès i Entrevalls, Trevillac, Vallestàvia, Vallmanya, Vernet, Vilafranca de Conflent i Vinçà.\nPer als ensenyaments maternal i primari, els Masos disposen d'una escola pública. A l'hora de continuar els seus estudis, les noies i els nois dels Masos poden assistir a secundària als col·legis de Prada, principalment, però també als d'Arles, Estagell i Illa. Per al batxillerat, el liceu Charles Renouvier, en les seves diferents branques d'estudis.\nSituada en els locals de l'antiga Casa de la Vila, la comuna dels Masos disposa d'una Biblioteca municipal, oberta dimecres la tarda i dissabte el matí. Ofereix també un servei personalitzat a domicili a les persones amb problemes de salut. D'altra banda, els pobles del terme compten amb una quinzena d'associacions de tota mena que asseguren una vida cultural en el terme dels Masos.\n↑ Els Masos a les Cartes de Cassini ofertes per l'IGN\n↑ Joncet, o Lloncet, en els ortofotomapes de l'IGN\n↑ Lloc on era el Roure en els ortofotomapes de l'IGN\n↑ Les Marotxes en els ortofotomapes de l'IGN\n↑ El Pla de Llonat en els ortofotomapes de l'IGN\n↑ Transport à la demande\nEl terme dels Masos en els mapes topogràfics de l'IGN\nPàgina web de la comuna dels Masos Arxivat 2018-03-23 a Wayback Machine.\nA Wikimedia Commons hi ha contingut multimèdia relatiu a: Els Masos\nObtingut de «https://ca.wikipedia.org/w/index.php?title=Els_Masos&oldid=28338766»\nDarrera modificació: 29 set 2021 a les 23:12\nLa pàgina va ser modificada per darrera vegada el 29 set 2021 a les 23:12.


El 25/11/16 14:17\nOrganyà celebra aquest cap de setmana la Fira de Sant Andreu, un dels certàmens econòmics amb més història del Pirineu. La cita inclou la 22a Mostra de Bestiar, la 23a Fira d’Artesania i una mostra Multisectorial.\nLa fira començarà dissabte, dia 26, a les 9 del matí amb l’obertura del recinte i un esmorzar popular amb els productes típics de firandà, al carrer Major. A les 11 s’oferirà animació i una cercavila amb amb el grup de batukada olianès Batokatu. La inauguració oficial serà a les 12 del migdia, novament al carrer Major, seguida d’una visita de les autoritats. Paral·lelament, a 2/4 d’una es podrà veure l’espectacle ‘La Fira dels instruments’ que es presenta com “l’única fira del món en la que no es ven res”, juntament amb ‘La Fira del Mestre Andreu’ amb Noè Rivas, músic i animador infantil i familiar.\nDiumenge, la jornada començarà novament a les 9 amb un esmorzar per als participants al certamen ramader. Des de les 10 s’oferirà passejades en poni, a la zona de bestiar, on hi haurà cavalls de sella i de muntanya, vaques brunes i frisones, oví i cabrum. A 2/4 d’una, un espectacle de màgia per a tota la família amb el Mag Reivax, a l’escenari del carrer Major. El lliurament de Trofeus del Certamen Ramader es farà a la una del migdia.\nAbans de la cloenda, se sortejarà un Lot de productes dOrganyà, a la zona de bestiar. Les butlletes es poden aconseguir de franc a les parades del carrer Major, a la sala de les Homilies i a la zona de bestiar. Un fet el sorteig, si no apareix la butlleta premiada, es tornarà a sortejar tot seguit.\nA més a més, durant els dos dies hi haurà parades d’artesania a les places de l’Església i de les Homilies i als carrers Santa Maria, Granada i Major. També es podrà veure una exposició de Buggis, a la carretera de Lleida.\nNotícia Anterior: La zona de la Plana ja compta amb un pont provisional a l’espera de la construcció del nou\nSegüent Notícia: Set càmpings de l’Alt Pirineu inicien el procediment per millorar la gestió del risc d’inundabilitat


LECTURES DE LA MISSA: DILLUNS DE LA SETMANA XVI DURANT L'ANY / II\nDILLUNS DE LA SETMANA XVI DURANT L'ANY / II\nLectura primera Mi 6,1-4.6-8\nJa t'han dit, home, què espera de tu el Senyor\nEscolteu això que diu el Senyor: «Posa't dret i crida les muntanyes a judici, que els turons sentin el teu clam». Muntanyes, escolteu les acusacions del Senyor, escolteu-les, fonaments eterns que sosteniu la terra; el Senyor acusa el seu poble, discuteix amb Israel: «Poble meu, què t'he fet? En què t'he molestat? Respon-me. Jo et vaig fer sortir del país d'Egipte, et vaig alliberar de la casa d'esclavatge i vaig enviar Moisès, Aharon i Maria perquè et guiessin».\n«Quina ofrena portaré quan em presentaré al Senyor, quan aniré a adorar el Déu excels? Portaré víctimes, per oferir holocaustos? Portaré vedells d'un any? El Senyor veurà amb bons ulls l'ofrena de milers de moltons o de torrents d'oli que no es puguin ni comptar? Haig d'oferir el meu primer fill per expiar les meves culpes? Satisfaré pels meus pecats sacrificant el fruit de les meves entranyes?» Ja t'han dit, home, on és troba el bé, què espera de tu el Senyor: espera que siguis just en l'obrar, que estimis la bondat i siguis humil amb el teu Déu.\nSalm responsorial 49,5-6.8-9.16bc-17.21 i 23 (R.: 23b)\nés Déu mateix qui judica.\nR. L'home que viu honradament\nveurà la salvació de Déu.\nAcceptaré vedells de casa teva\no bocs dels teus ramats? R.\nCom goses predicar els meus preceptes\ni tant se te'n dona del que et mano? R.\nTe n'acuso, t'ho retrec a la cara.\nveurà la salvació de Déu. R.\nEvangeli Mt 12,38-42\nEn el judici de Déu,\nla reina del país del Sud acusarà la gent d'aquesta generació\nEn aquell temps, alguns mestres de la Llei i fariseus digueren a Jesús: «Mestre, voldríem veure com, amb un senyal prodigiós, demostreu que veniu de Déu». Ell els respongué: «La gent d'aquesta generació dolenta i adúltera demana un senyal, però Déu no els en donarà cap altre que el del profeta Jonàs: així com Jonàs va passar tres dies i tres nits dintre el monstre marí, també el Fill de l'home passarà tres dies i tres nits en el cor de la terra. En el judici de Déu, els ninivites acusaran la gent d'aquesta generació i la condemnaran perquè ells es convertiren quan Jonàs els predicà, i aquí teniu més que Jonàs. En el judici de Déu, la reina del país del Sud acusarà la gent d'aquesta generació i la condemnarà perquè ella va venir de l'altre cap de món per escoltar la saviesa de Salomó, i aquí teniu més que Salomó».


Tarrés i Héctor marxen, Ángel es queda - UE Sant Andreu\nTarrés i Héctor marxen, Ángel es queda\nTots tres jugadors agafen un camí diferent en aquest mercat d’hivern: Tarrés rescindeix el seu contracte amb el club, Héctor se’n va cedit al Santboià i Ángel es queda al club, sense fitxa, després de no haver pogut concretar cap sortida.\nAhir a les 18.00h es tancava el mercat d’hivern, i igual que s’havien produït notícies en forma de fitxatges, també calia aclarir les baixes. Finalment seran dues les que es faran efectives, les de Tarrés i Héctor, però federativament n’acabaran sent tres ja que Ángel no tindrà fitxa amb l’equip al estar ja totes ocupades. Tots tres jugadors no han pogut gaudir de minuts en aquest primer tram de la temporada i donada la seva joventut, el cos tècnic creia que el millor era donar-los una sortida.\nEnric Tarrés es desvincula totalment del club rescindint el seu contracte. L’eivissenc va arribar fa tot just un any al club i aquest estiu va renovar fins a final de la present temporada. Tot i això, el lateral no ha pogut gaudir de minuts i les lesions han estat un problema per ell. El club li agraeix els serveis prestats durant aquest any i li desitja molta sort en el futur.\nHéctor Garcia per la seva banda se’n va cedit al Santboià fins a final de temporada. El cos tècnic espera que allà el mitjapunta pugui gaudir de minuts i que torni més rodat i amb més experiència de cara la propera temporada.\nUna sortida semblant era la que es buscava per Ángel, el més jove de la plantilla. Les negociacions amb el club de destí no van acabar de fructificar i finalment el davanter s’haurà de quedar al Narcís Sala. L’arribada de tres incorporacions i la sortida de només dos jugadors fa que Ángel es quedi sense fitxa i no pugui disputar cap partit.


L’ESTIMBORI - marginàlies\nA l’estimbori hi podies trobar de tot perquè el temps no permetia tirar res en anar escassos del que calia per mantenir el decòrum imprescindible. Allà era l’únic reducte d’anarquia absoluta en la casa dels prodigis on la llum hi entrava poca i malament, a través d’un finestró alt emperesit i malcarat. Hi havia de tot i desordenadament, i el mot no té entrada més que en el Diccionari Català-Valencià-Balear: 1. Sostre fals, dins una habitació, per a estojar-hi coses de poc ús (Bunyola, Orient); cast. desván, buhardilla.\nInfonia un cert temor als menuts que ens hi atansàvem perquè la penombra , la pols i certs volums inidentificables crèiem que podien amagar éssers repulsius amb moltes ganes d’espantar i algun lèmur, com el que degué ensenyar a llegir i a escriure a l’amo de la casa. I tanmateix ens atreia, ens cridava amb una veu que no ho acabava de ser però que es feia entendre.\nContava l’amo que aprengué a escriure el seu nom i a fer-hi a sobre un burot perquè fos signatura per poder firmar els primers salaris que cobrava tot sol, sense ajut de ningú, i per orgull. Des de sempre no havia fet res més que carbó i quan es pogué assalariar no dubtà a abandonar per sempre la mascara. Al primer full de salari l’hagué de signar amb el dit gros de la mà dreta mullat en tinta i ho considerà molt més que una ofensa. I es proposà que al proper full hi estamparia el seu nom adornat amb un burot, semblant al del propietari de l’empresa. Només tenia una setmana per aprendre a fer-ho i omplia totes les estones lliures per repetir el model que li feu a mans algú que mai no volgué identificar pels marges de diaris vells. Un follet de l’estimbori, deia rient, ell que no les cuidava gens, a les rialles. I la segona setmana signà el full de salari. Al principi, deia, la mà li tremolava i anava massa poc a poc, però l’escrivent no l’apressà gens, ans al contrari. I en acabat el burot encara afegí un punt on acabà el reguinyol en senyal de plena satisfacció.\nAra ja no hi ha lloc, a les cases, per als estimboris. De tot n’hi ha massa i d’això, d’aquestes masses que tant de mal ens fan, en fugen els follets que instruïen, un temps, els afanyosos incansables. I sense el lloc , sense l’indret exacte, precís, el mot es torna mal de dir, s’encarcara, perd la memòria i no troba cap penombra on llanguir.\nEL REFLEX DEL MEGARCA\n26.09.2011 | 1.08


Dia oficial ATCAT 2018 - ATCAT Associació Tartamudesa Catalunya\nInicio Trobades Socials Dia oficial ATCAT 2018\nEl dia 22 d’abril de 2018 vam celebrar el dia oficial d’ATCAT amb un dinar de família al Club de Tennis Laietà on vam gaudir d’un bon menjar en companyia dels companys de l’Associació.\nVam parlar de les nostres experiències i projectes de futur tant personals com d’ATCAT.\nA l’acabar el dinar es va fer entrega del premi del sorteig d’ATCAT de Nadal de 2017 a la Sra. Pilar Castellet i Castellet que va ser l’afortunada.\nMoltes felicitats, Pilar!!


Un home resulta ferit en un accident de cotxe quan fugia d'un robatori - FÒRUM.ad\nOn: 04/04/19 18:51\nUn home ha resultat ferit aquest dijous a la tarda quan fugia d’un robatori.\nEs troba ingressat a l’hospital sota custòdia policial.Segons ha informat RTVA, és el presumpte autor d’un furt. Ha tingut un accident quan fugia del lloc dels fets amb la mercaderia robada. Es tracta de tabac i el furt s’hauria comès sense violència.En el vehicle, que ha impactat contra el lateral de la carretera de la Massana, hi viatjava una segona persona, que hauria estat detinguda, segons diversos testimonis.Inicialment els mateixos testimonis havien indicat que es tractava d’una persecució policial.\nFet que ha aclarit posteriorment el cos d’ordre, que ha estat requerit pel comerç on s’ha produït el furt. La policia s’ha trobat els lladres ja accidentats. El vehicle coincidia amb el cotxe que estaven buscant., de matrícula francesa.L’accident ha tingut lloc a les 16.20h i ha causat retencions a la zona.\nD’altra banda, i poc després de les 14 hores , una persona ha resultat ferida a la carretera de la Plana, CS200, punt quilomètric 0,600, a Escaldes. S’ha tractat d’un accident entre dos turismes, un Mini Cooper i un Reanult Scenic, ambdós matrícula del Principat. La conductora del Mini, dona resident de 35 anys, ha resultat ferida.\nPrevious Post: Tot a punt per acollir una nova edició de la Triblanc – la Massana\nNext Post: El sisme de l’Alt Urgell ha tingut més d’un centenar de petites rèpliques


Pacta 2 anys de presó per una estafa immobiliària de 166.900 € - Diari de Girona\nPacta 2 anys de presó per una estafa immobiliària de 166.900 €\nL'home va fer creure a una parella que realment estava construint una casa i els cobrava per fases\nUnes dilacions indegudes més que acreditades han permès que l'acusat d'estafar una parella amb la construcció d'una casa a Maçanet de la Selva l'any 2004 pugui esquivar l'ingrés a presó amb una condemna de dos anys, una multa de 1.080 euros i el pagament d'una indemnització a la víctima. L'acord es va materialitzar ahir a la secció quarta de l'Audiència Provincial de Girona. L'acusat s'enfrontava a una pena de cinc anys de presó, 4.500 euros de multa i el pagament de 111.203,40 euros.\nL'estafa va consistir a fer creure als clients de la seva empresa -Comercial Lloret Blau SL- que els edificaria una vivenda a la urbanització Els Pantans de Mont Barbat en 10 mesos. L'obra tenia un cost total 213.359,30 euros i es va establir que primer es pagarien 100.000 euros en el moment de subscriure la hipoteca amb el banc i la resta s'aniria abonant a mesura que es rebessin les certificacions d'obra firmades pel director de l'entitat. En el seu escrit de qualificiació provisional, el fiscal considerava que l'administrador de l'empresa no tenia cap voluntat de complir sinó de quedar-se amb els diners. Primer els va demanar 5.000 euros el 2 d'abril de 2004 per, dos mesos més tard, reclamar-los 99.700 euros més.\nQuan els clients van obrir el compte al banc que els concedia la hipoteca es va vincular la retirada de fons als certificats d'execució d'obra per això «l'acusat, sabedor de la necessitat de presentar certificats» va emetre'n tres imitant la firma de l'arquitecte responsable del projecte. El 10 de maig va presentar el primer (18.750 euros) indicat que l'obra estava al 15%; el 20 de maig el segon (12.500 euros) assegurant que l'obra es trobava al 25%; i el 14 de juny de 2004 el tercer (25.000 euros) amb el 45% de l'obra acabada.\nUn mes després, l'arquitecte director de l'obra va certificar que només estava conclosa al 7%. Tot i això, va aconseguir encara que els clients li entreguessin 5.950 euros més el mes d'agost. Els va estafar un total de 166.900 euros.